De politiske forhandlinger om kommunerne og amternes fremtid endte med [[Strukturreformen]], der blev vedtaget af [[Folketinget]] 16. juni 2005 med virkning fra 1. januar 2007. Den medførte blandt andet, at Københavns og Frederiksborg Amter blev erstattet af [[Region Hovedstaden]], der også overtog nogle af de amtskommunale opgaver fra Københavns og Frederiksberg Kommuner. Roskilde, Vestsjællands og Storstrøms Amter blev tilsvarende erstattet af [[Region Sjælland]]. HUR blev samtidig nedlagt.<ref>[https://www.retsinformation.dk/eli/lta/2005/537 ''Lov om regioner og om nedlæggelse af amtskommunerne, Hovedstadens Udviklingsråd og Hovedstadens Sygehusfællesskab'', Lov nr. 537 af 24/6-2005]. Retsinfo.dk. Hentet 13. februar 2021.</ref> De fik ikke noget ud af deres ønsker til den fremtidige organisering. For 16. juni 2005 vedtog Folketinget nemlig også Lov om trafikselskaber, der betød at de to regioner skulle dækkes af et fælles trafikselskab med undtagelse af [[Bornholm]]. I praksis betød det, at HUR Trafik blev fusioneret med [[Vestsjællands Trafikselskab]] (VT) og [[Storstrøms Trafikselskab]] (STS) til et trafikselskab 1. januar 2007.<ref>''Trafikselskaberne efter kommunalreformen'' af René Thaulov. Busfronten 187/2005, s. 3.</ref>
Historie Foreninger Organisationer